LidanRubinov/Halacha-QA huggingface dataset:
שאלה: זרע לבטלה עם אישה: אני בן 26 חוזר בתשובה 3 שנים את התשבה התחלתי בישיבה גדולה בירושלים למדתי שם יום שלם וכיום אני בכולל חצי יום ועובד חצי יום. לפני זמן מה נפלתי בברית עם בחורה( כמובן שאני רווק) וגם היא. אחרי שנפלתי כמובן שהצטערתי נורא והייתה לי עצבות אבל הבטחתי לעצמי שזה לא יקרה שוב אבל זה קרה לי שוב עם אותה בחורה זה ממש מעציב אותי כי חזרתי בתשובה ואני לא יודע מה לעשות ואיך לתקן את זה.אני חייב את עזרתך כי אני מרגיש לא נעים לשאול את זה את הרב שלי זה ממש כואב לי כי אני אוהב את הקדוש ברוך הוא ומאמין באמונה שלימה ובסך הכל רוצה ללמוד תורה ולשמור מצוות.אני דיי בטוח שזה מה שמעקב לי את הזיווג גם.ואני כותב את הדבי
תשובה: ב"ה, אשריך שאתה מצטער על כך, צריך לעשות תשובה מיוחדת על הענין הזה, במיוחד להתרחק מבנות ונשים, גם בדיבור וגם בהסתכלות, לא נראה לי נכון לחשוב שאתה מעוכב בגלל חטאים, אדרבה תתפלל שה  ימציא לך את האישה שתבנה איתה משפחה זו מצוה גדולה. אשמח לעזור גם בפלפון 052-7710491 דני ארגמן
שאלה: חטא עם אישה: אני בן 26 חוזר בתשובה 3 שנים את התשבה התחלתי בישיבה גדולה בירושלים למדתי שם יום שלם וכיום אני בכולל חצי יום ועובד חצי יום. לפני זמן מה נפלתי בברית עם בחורה( כמובן שאני רווק) וגם היא. אחרי שנפלתי כמובן שהצטערתי נורא והייתה לי עצבות אבל הבטחתי לעצמי שזה לא יקרה שוב אבל זה קרה לי שוב עם אותה בחורה זה ממש מעציב אותי כי חזרתי בתשובה ואני לא יודע מה לעשות ואיך לתקן את זה.אני חייב את עזרתך כי אני מרגיש לא נעים לשאול את זה את הרב שלי זה ממש כואב לי כי אני אוהב את הקדוש ברוך הוא ומאמין באמונה שלימה ובסך הכל רוצה ללמוד תורה ולשמור מצוות.אני דיי בטוח שזה מה שמעקב לי את הזיווג גם.ואני כותב את הדברים האלה ממק בעצב.למה זה כל כך קשה לחזור בתשובה.
תשובה: טוב שאתה בצער גדול וחטאתך נגדך תמיד, עברת על איסור של אישות וראוי להתמיד בתשובה על כך. חלק ממהלך התשובה השלימה הוא להתקדם הלאה, ולא לתת ליצר להוריד אותך בעצבות שאולה. צער החטא צריך להמשיך ללוותך כל חייך, אך באופן שכלי ואלוקי ככלי להתקדמות והתקדשות ולא כמאורע שרודף אותך ומעכיר את היכולת שלך להתקדם. למעשה עליך לקום ולהתעודד, להמשיך בעבודת ד  בישרות ובצניעות, ולתת לחרטה על החטא את המקום רק בוידוי שלאחר שמונה עשרה בכל יום במילה  שיחתנו. כך ישמר האיזון הנכון במהלך התשובה בין חרטה וחיי קודש שמחים. בהצלחה
שאלה: ברק ורעם בקיץ: האם בימות הקיץ לברך על ברקים ורעמים?
תשובה: ודאי מברכים. הברכה היא על כוחו של הקב"ה. לא דוקא על חורף. הרב אליקים לבנון www.yelm.co.il
שאלה: התפילה שאחרי ספירת העומר: בתפילה שאחרי ספירת העמר אומרים בין השאר "ועל ידי זה יושפע שפע רב בכל העולמות ולתקן את נפשותינו ורוחותינו ונשמותינו" למה אומרים זאת דווקא אחרי ספירת העמר ולא לאחר מצוות אחרות? וכי אחר מצוות אחרות לא מושפע שפע רב בכל העולמות, ולא ניתן לתקן את נפשותינו ורוחותינו??
תשובה: אנו מאמינים כי אכן כל מצווה היא כזו. אולם ספירת העומר נתפסת בשפה הקבלית כספירה שעוסקת ביסוד הקיום, בספירות השונות של ההתגלות האלוקית, ובהתכווננות לקראת מעמד הר סיני וזכרונו, ועל כן אנו מדגישים דווקא בתפילה זו את היסודות האלה. והרבה שמחה
שאלה: בדץ: אדם המקפיד לאכול רמת מהדרין בפיקוח מעולה, האם יכול לאכול מוצרי חלב ושוקולד של בדצ איגוד רבנים? והאם יוכל לאכול ממתקים וסוכריות של אותה כשרות?
תשובה: מקובל לומר שהכשר זה הוא רמת מהדרין.
שאלה: ברכות: האם בימות הקיץ לברך על ברקים ורעמים?
תשובה: צריך לברך גם בימות הקיץ.
שאלה: תיקשור עם נפטרים: אמה של חברתי נפטרה לפני כשנה וחצי. מאחר והאם פוקדת אותה תדירות בחלומותיה, שוקלת חברתי ללכת למתקשרת כדי לברר את פשר הדברים שמוסרת לה אמה בחלומות ואשר מטרידים אותה מאד, שמא אין אמה מוצאת מנוחה או שלווה. יש להדגיש אין המדובר בסיאנס. האם יש איסור הלכתי לבצע את פגישת התיקשור? כיוון שאמה היתה שומרת מצוות אין חברתי רוצה לגרום לה צער כלשהו אם תעשה מעשה אסור.
תשובה: הדבר אסור, ואין לגרום צער לנפטרים. יש להרבות במעשים טובים, בתפילה ובצדקה כדי לגרום מנוחה לנפטרת. לבדוק האם אמרו קדיש לעילוי נשמתה, ואם לא - לדאוג שיגידו קדיש.
שאלה: שנת אבל: אני בשנת אבל על אבי האם מותר ללכת לצימר או לבית מלון
תשובה: ראשית אנו משתתפים ביגונך ובצערך. ויהי רצון שתנוחם נחמת אמת מן השמיים. אמן. מותר לך ללכת עם בני משפחתך לבית מלון או לצימר. ויש לך להמנע מטיולי שמחה ומהשתתפות בארועי שמחה וכדומה. עוזיאל
שאלה: עמוד האש ועמוד הענן: לרב 1.ממתי בדיוק התחיל ללוות עמוד האש ועמוד הענן את בנ"י? האם מרגע שיצאו ממצרים או מתחילת מסעם השני? 2.עד מתי ליווה אותך?ובמשך כמה זמן? 3.האם אפשר להגיד כי נעמי נקראה כך מכיוון שבהתחלה חיייה היו נעימים ואח"כ היא מבקשת שיקראו לה מרה מכיוון הסבל והמרירות שעברה בחייה? 4.האם פרעה טבע בקריעת ים סוף?למה?
תשובה: א. בקריעת ים סוף כבר היו עמוד אש וענן. ודאי החל מיד ביציאה. ב.עד הכניסה לארץ. ג.אפשר שלכן נקראה נעמי. ד. לא נשאר. עד אחד. אחד נשאר וזה פרעה שלא טבע. הרב אליקים לבנון www.yelm.co.il
שאלה: שמות: נולדו לנו תאומים ב"ה לבת קראנו טל-יה ולבן אנו מעונינים לקרוא איתי האם השם איתי הוא שם ראוי?
תשובה: שני השמות הם שמות מצויינים. מזל טוב!
שאלה: קיצוצים בעבודה: בעבודתי ישנם קיצוצים ואני מועמד לפיטורים.ישנו הליך שימוע שאם אני יעלה את טענותי עלולים לפטר אחר במקומי-השאלה הגדולה האם זה מותר??
תשובה: זה שאלה עדינה מאוד מאוד, וחשוב לדייק בתשובה: "שלך קודם לשל כל אדם", ומותר לאדם לומר בשימוע את הסיבות שלדעתו ראוי לא לפטר אותו, גם אם זה יביא לפיטורי אדם אחר. אולם אסור לו "ללכלכך" על אדם אחר כדי שיפטרו את השני. אדם צריך לדבר על הסיבות שהוא התועלת לעבודה, ולא לבנות את הצלחתו על מלחמה בשני.
שאלה: חלום זה חשוב.!: חלמתי שאני הולך לשיעור תורה. במקום שאני תמיד הולך אליו. הכל רגיל אני בא להיכנס לבניין ואני מקליד את הקוד 32. למרות שזה לא הקוד האמיתי. העם יש בחלום מסר או משהו?.
תשובה: ב"ה, אין לזה שום משמעות, תמשיך להתמיד בלימוד, דני ארגמן
שאלה: סכום כתובה: באם מעוניינים לשנות את הסכום הרשום על הכתובה, האם כדאי לתקן את הכתובה הקיימת ע"י הוספת הצהרת ויתור אשר נוסחה ע"י רב (עם הסכום החדש) וחתומה על ידי האשה או שעדיף להכין כתובה חדשה?
תשובה: ב"ה, אל תעשו שינויים בעצמכם, גשו לרבנות ותקבלו את ההנחיות בענין. דני ארגמן
שאלה: טבעת בזמן נטילת ידיים: האם בזמן נטילת ידיים כלשהי, טבעת נחשבת כחציצה? האם צריך להוריד אותה בזמן הנטילה?
תשובה: אם זו טבעת שאין מורידים אותה אף פעם, כולל בזמן רחצה בבריכה ובים, כולל בזמן שטיפת כלים, כולל בזמן לישת בצק (ביד, כמובן.) אז אין חובה להוריד הטבעת בזמן נטילת ידים. ובכל זאת, בזמן טבילה במקווה (שהיא טבילה דאורייתא) נהגו להוריד גם טבעת כזו.
שאלה: למה אדום אסור??: למה אסור ללבוש אדום?! אני לא מבינה למה זה שונה מכל צבע אחר. ותכלס יש צבעים יותר בולטים.
תשובה: הנושא נדון בדרך מקיפה ובהירה אצל הרב אליעזר מלמד
שאלה: תיפף בשבת: האם בזמן שירת שירי שבת - בשבת - מותר לתופף על השולחן?
תשובה: ים נוהגים לרקוד, למחוא כפיים ולתופף על השולחן בעת ששרים בשבת, ונחלקו הפוסקים בדינם: לדעת הרבה פוסקים, מנהגם מוטעה (רי"ף, רמב"ם, שו"ע שלט, ג ערוה"ש שלט, ט). ויש מקילים וסוברים, שכל טעם הגזירה הוא שמא יגיעו לתיקון כלי שיר, וכיום שהמנגנים אינם בקיאים בתיקון כלי שיר, בטלה הגזירה, ומותר לרקוד ולמחוא כף (תוספות ביצה ל, א,  תנן דבר יהושע ח"ב מב, ד). ונראה שגם למקילים ראוי שלא לתופף על השולחן, מפני שתיפוף זה דומה לתיפוף בתוף, שלכל הדעות אסור גם לצורך מצווה. וגם החשש שמא ינגנו בתוף גדול כיום, מפני שרבים רגילים להביא בעת שהם שרים תופי דרבוקות וכדומה. אבל בשעה ששרים בתפילה, מותר למי שמנצח על השירים לתופף על הבמה, וכן רשאי להקל בזה המנצח על השירים בשולחן שבת. ולהלן הרחבה ומקור התשובה מספר פניני הלכה מאת הרב אליעזר מלמד שליט"א ועיינו בספר באתר ישיבת הר ברכה אייל משה יח   מחיאת כף וריקוד בכלל האיסור לנגן בכלי שיר, אסרו חכמים לרקוד ולמחוא כפיים ולהכות בכף על הירך בעת ששרים, שמא מתוך כך יגיעו לנגינה ותיקון כלי שיר (ביצה לו, ב). אבל מותר למחוא כפיים בדרך שינוי, אחורי היד אל כף היד, שעל ידי השינוי זוכרים את השבת ולא יגיעו לתיקון כלי שיר (ירושלמי ביצה פ"ה ה"ב). ומשמע שריקוד מתון, שאין רגע שבו שתי הרגליים ניתקות מהקרקע, אינו נחשב בכלל הריקוד שנאסר (ירושלמי שם). האיסור הוא דווקא בעת ששרים, שאז יש חשש שמא מתוך כך ירצו לנגן, אבל בלא שירה   מותר לאדם לקפוץ מעט להנאתו, וכן מותר למחוא כפיים או להכות על השולחן כדי להעיר חבר. למעשה, רבים נוהגים לרקוד, למחוא כפיים ולתופף על השולחן בעת ששרים בשבת, ונחלקו הפוסקים בדינם: לדעת הרבה פוסקים, מנהגם מוטעה, ולא מחו חכמים בידם מפני שאמרו, הואיל והאיסור אינו מפורש בתורה, מוטב יהיו שוגגים ואל יהיו מזידים (ביצה ל, א). אבל כאשר אפשר להעמיד את ההלכה על מקומה, חייבים ללמדם שלא למחוא כפיים ולא לרקוד, כפי שתקנו חכמים (רי"ף, רמב"ם, שו"ע שלט, ג). אמנם בשמחת תורה, שיש מצווה מיוחדת לשמוח לכבוד התורה, גם המחמירים נוהגים לרקוד ולמחוא כפיים (מהרי"ק בשם רב האי גאון). אבל בשאר שמחות של מצווה, כגון שמחת נישואין, לא הקילו (מ"ב שלט, ח). ויש מקילים וסוברים, שכל טעם הגזירה הוא שמא יגיעו לתיקון כלי שיר, וכיום שהמנגנים אינם בקיאים בתיקון כלי שיר, בטלה הגזירה, ומותר לרקוד ולמחוא כף (תוספות ביצה ל, א,  תנן ). ויש שאינם מקבלים טעם זה, כי כל המנגנים יודעים לכוון את מיתרי הגיטרה והכינור ולמתוח את עור התוף, וגם זה נחשב תיקון כלי. אלא שהקילו מפני שהגזירה היתה דווקא בימיהם, שהיו רגילים מתוך ריקוד ומחיאת כף להביא כלי זמר ולנגן, אבל כיום שרבים שרים ורוקדים ומוחאים כף בלא כלי זמר, בטלה הגזירה (ערוה"ש שלט, ט). ויש סוברים שמאז שגדולי החסידות בדורות האחרונים הגדילו וביססו את מעלת השירה והריקוד, כדי לעורר את הלבבות לדבקות בה  מתוך שמחה, נעשו הריקודים ומחיאת הכף צרכי מצווה ממש, וכשם שהקילו בהם בשמחת תורה, כך יש להקל בהם בכל השבתות (דבר יהושע ח"ב מב, ד). ונראה שגם למקילים ראוי שלא לתופף על השולחן, מפני שתיפוף זה דומה לתיפוף בתוף, שלכל הדעות אסור גם לצורך מצווה. וגם החשש שמא ינגנו בתוף גדול כיום, מפני שרבים רגילים להביא בעת שהם שרים תופי דרבוקות וכדומה. אבל בשעה ששרים בתפילה, מותר למי שמנצח על השירים לתופף על הבמה, וכן רשאי להקל בזה המנצח על השירים בשולחן שבת.
שאלה: חתונה: לרב! אני בת 21, בשעה טובה התארסנו! אני באה מבית חילוני, בעלת תשובה, כך שאני ממש לא יודעת מה עושים מעכשיו. החתונה כנראה, בעזרת השם, תהיה בעוד כ 4-5 חודשים ואני באמת לא יודעת מה עושים. ממה להתחיל? מה יש לארגן? מה קודם, מה אח"כ? האם תוכל לעזור לי בזה? ואם לא, האם יש מישהו הי שתוכל להפנות אותי?. (ובנוסף, האם יש ספרים מסויימים שאתה מכיר שאני יכולה לרכוש על מנת להיות מוכנה יותר? אני באמת קצת אבודה. אשמח מאד לעזרתך. ) בשורות טובות
תשובה: מזל טוב! יש היום תפקיד מקצועי מוגדר שנקרא  מדריכת כלות, זה מה שאת צריכה כרגע. להלן קישורים לשתי כתובות מרכזיות  צהר  ו- בנין שלם  בהצלחה!
שאלה: קריעת ים סוף: בס ד לרב כמה זמן נמשך המרדף בין עמ"י למצרים בנס קריעת ים סוף( כאשר נכנסו המצרים לים)?
תשובה: ב"ה, יום אחד, ביום אחד עשו המצרים מה שישראל עשו שבעה ימים. עי  רש"י פרשת בשלח. דני ארגמן
שאלה: סדר תפילות בבית הקברות: אני מבקשת לדעת מהו סדר התפילות בשעת עליה לקבר הורים והאם יש סדר לעליה לקבר כלומר למי עולים קודם לזה שזהו יום האזכרה שלו או לאחרים
תשובה: לגבי סדר התפילות: בכל כניסה לבית קברות מוכרים ספרונים קטנים המיועדים לאזכרות. כדי לרכוש אותם (אפשר גם בחנות ספרי קודש, וסביר להניח ששם זה יותר זול) ולשמור אותם, ושם הכל מסודר. לגבי סדר קדימות: אין הלכות בעניין זה, אולם הגיוני לפנות קודם למי שזה יום הזיכרון שלו. ושיהיו שמחות
שאלה: טומאה (המשך): שוב לרב סליחה שאני חוזרת לאותו נושא אך ראיתי לנכון לתת לעצמי זמן לחשוב לפני שאגיב (ואם בכלל אני מרגישה צורך שאגיב) להסברך בנושא הטומאה. ראשית, על התשובה ו לאתר כיפה הנותן אפשרות לנהל דיונים בנושאים רגישים, דבר שמעולם לא הייתי מעיזה לעשות בשיחה פנים אל פנים. טקטיקת ה"תמונת ראי" העלתה חיוך על פני והחזירה אותי לעיין שוב בפרשת תזריע מצורע. אכן בקריאה שניה אני רואה שההבדלים בין הטומאות הרבה יותר קטנים משחשבתי. ולכן הטיעון המגדרי בנוגע לטקסט המקראי אינו רלוונטי. (אך על פניו, נראה לי שהוא עדיין תופס לגבי התיחסות ח ). יתכן שהנחת היסוד שלי היתה שגויה שמיד אני רואה את ה"עוול" שהתורה עושה לנשים, בלי משים לב שאותו "עוול" יש לגברים. יתכן גם שמיעוט הלימוד לפני הנישואין וההשפלות שעברתי בטבילה רק מוסיפים אש למדורה שכל הזמן דלוקה אצלי. התוכל להסביר בבקשה שני דברים נוספים? הראשון הפסוקים "וכל הנגע בכל כלי אשר תשב עליו יכבס בגדיו ורחץ במים ומצא עד הערב. ואם על המשכב הוא או על הכלי אשר היא יושבת עליו בנגעו בו יטמא עד הערב" אינני מבינה איך משהו מופשט ולא אמיתי "קופץ" מאדם לאדם ומאדם לכלי. הדבר השני - הפרשנות וההתיחסות של ח ומורי ההלכה לענין הטואמה. גם אם אסתכל על הדברים בצורה אחרת (ואני בהחלט מנסה) אני נתקלת שוב ושוב בפסקי הלכה (ולאו דוקא של המגזר החרדי) שהם בעיני פוגעניים ומשפילים. הבעיה לדעתי לא אצל השואל אלא אצל הנשאל. האם גם אותם (פוסקים) נגדיר כ"בעיה" ו"עמי ארצות"? (הכוונה לפוסקים האוסרים על מסירת דברים מיד ליד,הצעת המיטה ליד הבעל, התקרבות לקבר וכו ) מה הקשר בין זה לטומאה המקורית הכתובה בתורה? איך אוכל להבדיל בין "עמי הארצות" שדרכם אין ללמוד תורה לבין מורי ההלכה המוסמכים? (כל הרבנים שעונים באתר הם רבנים אורתודוכסים מוסמכים). עושה רושם (אולי מוטעה) לפעמים, שלח ולרבנים בכלל, יש אובססיה בנושא הטומאה. (אפילו קראתי שיש מחלוקת בין הפוסקים האם מותר לאשה לשיר לפני בעלה כשהיא במחזור!) הנה שוב בוערת האש בקרבי.למה ח בכלל מתעסק עם ענין כזה?!?(זו רק דוגמא). האם אתה יכול להבין גם את הצד שלי ולהבין את הרתיעה מנושא הטומאה? אני שוב מרגישה צורך, לא להתנצל, אך בכל זאת להביע את תודתי שאתה מוכן לדון בנושא הרגיש הזה. זה לא דבר המובן מאליו.
תשובה: רשת האינטרנט אכן מאפשרת לייסד את בית המדרש העכשווי. לצערי, המערכת הזו מנוצלת פעמים רבות מידי לרעה, בעיקר במסגרת הטוקבקים, וחבל. א. איני יודע להסביר את מעבר הטומאה, ובעיקר לא את מה ששאלת. הנושא הזה הוגדר ברמב"ם כ"מטמאי משכב ומושב", והזב הזבה והנידה מטמאים את המשכב והמושב שלהם גם אם הם בכלל לא נוגעים בו. אלו מושגים אלוקיים, שאיני מנסה אפילו להבין אותם. ב. שאלת ההימנעות מהעברת דברים, הצעת המיטה וכדו    אינה קשורה לדיני טומאה וטהרה, אלא לדיני הרחקה מעריות. דווקא האינטימיות הרבה שיש בין איש ובין אשתו בימים שהם מותרים האחד לשני מהווה את הסיבה להרחקה הקפדנית בימים שהם אסורים. שוב, אין מדובר בפגיעה והשפלה, בשל העובדה שהרחקות אלו מוטלות על הגברים ועל הנשים בדיוק באותה מידה, אלא מדובר ברצון עילאי שלא ליצור מגע בין בני הזוג, דווקא בשל האהבה הגדולה שיש ביניהם. לגבי התקרבות לקבר   זה כלל לא קשור לנושא זה, וגם לא נושא הלכתי, אלא עמדה קבלית, שהרוצה לנהוג בה יכולה לנהוג בה, ומי שאינה נוהגת בה   אינה נוהגת בה. ג. על כן, אם יש אובססיה   היא לא אובססיה העוסקת בהיבטי הטומאה, אלא במשקל הגדול שיש ליצר המיני בעולמנו. אף אני סובר שמוטב היה להתמודדות עם סכנות היצר המיני שלא יעסקו בה יותר מידי, כי ההפרזה בתחומים אלה היא היוצרת את חוסר הצניעות ולא מתמודדת עימה. אולם כל זה הוא נושא אחר שאינו קשור לנושא הדיון החשוב שאת העלית.
שאלה: נידה שאיחרה: רציתי לשאול אישתי חודש וחצי אחרי לידה ויצא לה לבדוק בשעה 730 בערב במקום 705 רציתי לדעת עם אין בעיה הוא שצריך לחכות עוד יום?
תשובה: אם מדובר על הפסק טהרה, אפשר להקל עד 13 וחצי דקות לאחר השקיעה. אם מדובר על בדיקת שבעה נקיים (אפי  יום השביעי) אפשר להקל עד שעה מהשקיעה.
שאלה: שירת העשבים: אשמח לדעת אם יש מקור לשיר "שירת העשבים". או על איזה מקור השיר מבוסס. ואשמח לפירוש המקור. דע לך שכל רועה ורועה יש לו ניגון מיוחד משלו דע לך שכל עשב ועשב יש לו שירה מיוחדת משלו ומשירת העשבים נעשה ניגון של רועה כמה יפה כמה יפה ונאה כששומעים השירה שלהם טוב מאוד להתפלל ביניהם ובשמחה לעבוד את השם ומשירת העשבים מתמלא הלב ומשתוקק וכשהלב מן השירה מתמלא ומשתוקק אל ארץ ישראל אור גדול אזי נמשך והולך מקדושתה של הארץ עליו ומשירת העשבים נעשה ניגון של הלב.
תשובה: תוכלי לקרוא על המקור מעט כאן: וכאן המקור בדברי רבי נחמן:
שאלה: מגע עם הבעל לאחר הטבילה: יש לי כמה שאלות נורא חשובות שאף פעם לא קיבלתי עליהן תשובה חד משמעית. האם כאשר אני חוזרת מהטבילה במקווה אני חייבת להיות עם בעלי? (יש פעמים כשאני חוזרת מטבילה אני לא מעוניינת במגע איתו) ומה אם רק שבוע לאחר הטבילה הרגשתי צורך להיות איתו? מה החוקים הלכות במצבים כאלה?
תשובה: אם שניכם רוצים לדחות את הערב בשל בעיה מסויימת, מותר לדחות. אך אם אחד מיכם מעוניין- יש לעשות כרצונו, כמובן בחיבה ואהבה ולא בכפיה ח"ו. ככלל יש חשיבות להצמד לערב הזה, ויש לדחות את האישות רק במקרה של צורך אמיתי
שאלה: מכנסיים לעבודה בבי  ח: אתחיל לעבוד בבית חולים שבו מכנסיים-חלק ממדי האחות. שיקולים הלכתיים לבירור: מכנס-במדים האחידים הוא צנוע (לא מבליט). וכן, האם תקף האיסור של "לא ילבש" בבית חולים בו כל האחיות (או לפחות רובן המוחלט)לובשות מכנסיים, או ש"אחרי רבים להטות"-ע"פ מנהג המקום?. מה גם שבתקופה זו(באופן כללי ובמקומות רבים), נשים דתיות רבות הולכות עם מכנסיים. אודה לרב על הבעת דעתו בעניין.
תשובה: יש סיבות רבות להתיר את המכנסיים במצב זה. רקע לכל הדיון כדאי לראות במאמרו המצוין של הרב ברנדס על יסודות הפסיקה בנושא זה בספר "הישן יתחדש". במקרה הזה, גם מדובר במכנסיים צנועות, גם מכנסיים שהן לא לבוש מובהק של גברים, גם צורך ובטיחות - מותר אפוא לאחות ללכת כך, ורבות רבות האחיות יראות השמיים שנוהגות כך על פי רבנים רבים.
שאלה: הנחת תפילין יותר מפעם ביום- דחוף: יש לי חבר שרוצה ללמוד להניח תפילין, האם אני יכול להניח תפילין יותר מפעם ביום(שהרי אני מניח כבר בשחרית ואני אסביר לו כמובן בצהריים) על מנת להסביר לו? אם כן, האם לברך על התפילין? בנוסף, האם מותר לדבר כשהתפילין עליי כדי לענות לו על שאלות או שזה נחשב "דברי חול" שאסור לדבר בזמן שהתפילין עלייך? למשל להסביר את כל החלקים שאסור לדבר בהם ולהסביר מה עשיתי. האם אני צריך לקרוא שוב קריאת שמע עם התפילין לקרוא איזשהי תפילה אחרת על מנת שהברכות לא יהיו לבטלה(אם מברכים), או שאין צורך בזה? מראש :)
תשובה: לך. מצוות תפילין הינה מצווה להניחם ביום. היה רצוי מאד להיות עטורים בתפילין כל היום, אלא בגלל שאנו לא מתיימרים לשלוט במחשבותינו עד כדי כך, נוהגים רוב העולם להניח תפילין רק בשעת התפילה. אין צורך לקרוא קריאת שמע בזמן שמניחים תפילין. הקשר בין הנחת תפילין לקריאת שמע הוא הפוך: ראוי שלא לקרוא קריאת שמע בזמן שאתה לא מעוטר בתפילין, שכן כתוב בקריאת שמע שיש להניח תפילין. אם כן, מותר להניח תפילין כמה פעמים ביום, ואם עושים כך כדי לקיים מצוות הנחת תפילין, יש לברך בכל הנחה מחדש. אם אתה מניח תפילין רק כדי להדגים לחבר איך מניחים תפילין- אינך צריך לברך לפני הנחתם. כאשר אתה מעטור בתפילין, מותר לך להסביר לחברך איך מניחים תפילין, ולהבדיל, מותר לך להסביר לו איך מגיעים לבית המרקחת הקרוב. מותר לך לדבר עם אנשים, וגם עם נשים, אך יש להקפיד שלא לחשוב מחשבות שאינן "נקיות".
שאלה: כשרות חלב: ב"ה קראתי עכשיו מאמר מאתרכם על כשרות חלב: ולא הבנתי את הקטע הבא: "חלב גוי הוא נושא מורכב יותר. ח אסרו חלב גוי, כלומר חלב מבהמות שגוי חלב אותן ללא נוכחות של משגיח יהודי. יש המתיר חלב גוי בתנאי שהוא נחלב במדינה שיש בה חוקים נוקשים המטילים קנס כבד על כל מי שמערב בחלב שלו חלב שמקורו איננו מהפרה. בכל אופן, הפוסקים בארץ לא קיבלו את הדעה הזו, ולכן הרבנות הראשית נותנת אישור כשרות למוצרים מחו"ל רק כאשר מקור החלב הוא חלב ישראל. המציאות שונה כשאנו מדברים על אבקת חלב גוי. בנושא זה פוסקים רבים יותר מתירים את השימוש בו, בנימוק שח לא גזרו על אבקה אלא רק על חלב. כתוצאה מכך, למרות שבמוצרי חלב עם כשרות מהארץ או במוצרים המיובאים עם אישור הרה"ר, אין שימוש בחלב גוי, עדיין אפשר למצוא מוצרים עם הכשר של כשרות רגילה המכילים אבקת חלב גוי." אם חלב של גוי, ככתוב בפסקה הראשונה לא כשר אז איך זה שיש המון מוצרי חלב היום שמיובאים מחו"ל והם כשרים והם מכילים חלב נוכרי (ולא אבקת חלב נוכרי)???
תשובה: אני לא כתבתי שהוא לא כשר. אני כתבתי שהרבנות לא נותנת הכשר לחלב נכרי. אולם אפשר שאני טועה ברמה העובדתית, והיא מעניקה תעודת כשרות גם למוצר של חלב נכרי שמסמן את העובדה שהוא מכיל חלב נכרי בצורה ראויה, והיא עושה זאת בשל העובדה שיש מעט פוסקים שהתירו חלב נכרי היום בשל הנימוקים שכתבתי. אם אתה רוצה לקרוא מאמר מסודר על המדיניות, כדאי להתחיל כאן:
שאלה: לוח שנה עברי: הרב, שמעתי משהו לגבי לוח השנה העברי שלא ממש הצלחתי להבין את כל הנושא, אבל מה שנאמר הוא שהלוח שיש לנו היום הוא לא הלוח המקורי שניתן בסיני, והוא בעצם לא תואם את התאריכים המקוריים של החגים.שבעצם ח ערכו איזשהו שינוי.האם הרב יכול להסביר לי על מה מדובר וכיצד יתכן דבר כזה? כמו כן הבנתי שיש לזה איזשהו אזכור בספר החיצוני "חנוך" והטענה היא שזו הסיבה שהוא לא נכנס לתנ"ך - האם ידוע לרב על מה מדובר?
תשובה: מאמר מלומד על כך אפשר לקרוא ב:
שאלה: אשמח לעזרה: לרב למהיבנס קריעת ים סוף המצרים רודפים אחרי עמ"י? לא פחדו שיטבעו? 2.מה קרה למצרים כאשר ניסו ללכת ביבשה בתוך הים? 3.מה קרה לסוסים ולמרכבות של המצרים? 4.מה פירוש הפס :ויהי באשמרת הבקר וישקף יהוה אל מחנה מצרים בעמוד אש וענן, ויהם את מחנה מצרים. ויסר את אפן מרכבתיו וינהגהו בכבדת, ויאמר מצרים
תשובה: 1. המצרים ראו שבני ישראל הולכים באזור יבש בתוך מה שהיה לפני כן ים. הם לא העלו על דעתם שהמים ישובו לכסות את האזור הזה כל כך מהר. 2. כאשר המצרים נכנסו לאזור הם הם התנהלו "בכבדות" (הביטוי במקור בתורה). כאשר הם הגיעו אל האזור היבש שלפני כן היה מכוסה במים, הפך האזור לבוצי וטובעני, וזו הסיבה שהם התנהלו בכבדות. 3. הסוסים והמרכבות טבעו בים בדיוק כמו שכל חיל פרעה טבעו בים. 4. בשעות הבוקר המוקדמות התחילה מהומה במחנה מצרים, כתוצאה מהתקרבות עמוד הענן ועמוד האש אליהם, לפי ציווי הקב"ה, כפי שכבר הסברתי קודם, האדמה הפכה לבוץ טובעני, גלגלי המרכבות "נתקעו" בבוץ ונשברו, והם התנהלו בכבדות, לאט ובקוש זזו קדימה.
שאלה: מכנסיים לאחות בית-חולים: אתחיל לעבוד בבית חולים שבו מכנסיים-חלק ממדי האחות. שיקולים הלכתיים לבירור: המכנס-במדים האחידים הוא צנוע (לא מבליט)-אסור אעפ"כ?. וכן, האם תקף האיסור של "לא ילבש" בבית חולים בו כל האחיות (או לפחות רובן המוחלט) לובשות מכנסיים, או ש"אחרי רבים להטות"-ע"פ מנהג המקום?. מה גם שבתקופה זו(באופן כללי ובמקומות רבים), נשים דתיות רבות הולכות עם מכנסיים. מראש לתשובתך.
תשובה: בשאלה של לבישת מכנסיים ע"י נשים נחלקו הפוסקים. לדוגמא, ניתן לראות את שתי הדעות בספר "האשה והמצוות", הצנע לכת, של הרב אלינסון, עמ  188-194. על אף המחלוקת מצד הדין, מוסכם להמליץ להימנע מלבישת מכנסיים מטעמי צניעות. לכן, בשעת הצורך יש על מה לסמוך להקל בזה, כמובן בהנחה שהבגד הוא צנוע, כפי שכתבת. עם זה, סביר להניח שאת לא הראשונה שמעלה את השאלה הזו, ושלא נוח לה עם המוסכמה הזו בבית החולים. האם לא היו לפנייך אחיות שהעלו את השאלה, ושבאו לעבודה עם חצאית? אולי באמת זה רק "רובן המוחלט" של האחיות שלובשות את המכנסיים, כפי שאת עצמך כתבת, ואכן יש מעט אחיות שלובשות חצאיות, וגם את יכולה לנהוג כמותן? בהצלחה, צבי קורן (התשובה ניתנה מהרב צבי קורן) רבני ורבניות בית הלל עונים לשו"ת גם בפייסבוק -
שאלה: חרקים ותולעים: עליכם, רציתי לדעת לגבי חרקים ותולעים בעלים, התורה אסרה עלינו לאכול אותם רק מתי שאנחנו רואים אותם בעין? כלומר נניח והעלים נקיים בדקתי באור השמש שטפתי אותם ואז אני רואה על העלה עצמו נקודה אדומה או שלפעמים יש נקודה שחורה בעמוד השדרה של העלה או בגבעול אז אני חייב לקלף את זה? בעצם השאלה שלי שאם נניח הגיע חרק והטיל ביצה שזה בעצם הנקודה השחורה בגבעול של העלה אז זה מותר האכילה? אני מתכוון בעיקר לעלי הגאת שבתקופה הזאת יש עליהם כל מיני נקודות וסימנים חלק אומרים שזה בגלל ריסוס או ברזל אבל העלים נקיים ואין שם סימן לחרק או תולעת מהלכת.אין לנהוג? לכם,תבורכו
תשובה: א. על שאלתך נכתבו מאמרים וספרים רבים. באופן כללי, המדד אינו "מתי שאנחנו רואים אותם בעין" כפי שכתבת, אלא מתי שניתן לראות אותם בעין רגילה (כמובן שאדם המרכיב משקפיםם יסתכל עם משקפיים), יש היום בארץ בערך עשרה חרקים שונים שמתיישבים על ירקות עלים וכדי לומר "אני בדקתי והוא נקי" צריך להכיר את כולם, יש גם חרקים מוסווים או מתחבאים בכפלים שבירקות. והטוב ביותר הוא ללכת למומחה שילמד אותך כיצד לבדוק ואז תוכל לבדוק בעצמך ללא חששות שלא תגלה חרק זה או אחר. ב. יש מחלוקת בין הפוסקים האחרונים לגבי נקודה שנראית לעין אבל לא ניתן לזהות מה היא אלא ע"י זכוכית מגדלת, יש אוסרים ויש מתירים והדברים ארוכים. ניתן לעיין בסוגיא זו בספרו של הרב ויא חלק א  עמוד 102 וכן בספר של הרב רווח  תולעת שני  עמודים כ -כ"ד. הרב ויא שם כותב באופן פשוט שחרקים מסוג זה אסורים ומביא מעשה מהגרש"ז אוירעבך להוכיח את דבריו.
שאלה: בעיות בסניף!: אני מדריכה בסניף., ויש לנו בעיה בסניף שחוזרת על עצמה כל הזמן! הסניף שלנו ממוקם בשכונת מצוקה בעיר, והסניף לא מוגדר כסניף עולים! הבעיה היא שכל פעם שהסניף פעולה, תמיד באים ח ברה קטנים שמפריעים לנו בזמן התנהלות הסניף! הם משחיטים ציוד, זורקים אבנים, מקללים חופשי! ניסנו לעשות כ"כ הרבה דברים שזה לא יקרה! אבל שום דבר לא מצליח! וכן, ניסנו לקרב אותם אלינו שיהיה חלק מהסניף! אבל זה פשוט לא הולך! תמיד הם מפריעים ומשתוללים! יש עוד בעיה! שרוב הצוות מפחד מהם, ורק הקומונרית, היא זאת שכל פעם מטפלת בהם! דיברתי עם הקומונרית שלי! והיא אמרה שהיא לא מסוגלת כל הזמן להיות אחראית עליהם, וזה גורם לה לחוסר תיפקוד ואפיסת כוחות! אני אשמח לתשובה מהירה ושבאמת תעזור לנו! כי מצב זה גורם לנו לאבד חניכים כי גם הם מפחדים מהם! רבה!!!! (אני גם אשמח אם לא תפרסמו שאלה זו!)
תשובה: זו אכן שאלה רגישה מאוד ועדינה מאוד. אני לא מכיר מספיק טוב את המציאות, ועל כן יכול לעסוק בעקרונות בלבד, ולפי העקרונות האלה   תנסו לבד להוציא את המסקנות שלכם מתוך הסיפור. העיקרון הראשון בהלכה הוא לא להרוס את עצמכם בגלל אותה מציאות בעייתית. נקודת המוצא הזו נקראת בהלכה "שלך קודם לשל כל אדם", ואין אדם נדרש להרוס את עצמו למען השני. על כן, המשימה הראשונה שלכם היא לקיים את הסניף, ולבנות את חוט השידרה של החניכים שלכם ושל המדריכים שלכם. אתם צריכים לחזק את הצוות, ולאפשר לצוות ההדרכה לפעול כיאות. אולם, וזו נקודה חשובה מאוד: דווקא מתוך חוט השידרה הזה אתם צריכים לעשות כל מאמץ כדי להרחיב את מעגל הסניף. הילדים שמפריעים לכם אינם ילדים רעים  עבר עליהם משהו בחיים, וכל המערכת היא אכן מסובכת מאוד. כל מה שאתם יכולים לעשות כדי לקרב, כל מה שאתם יכולים לעשות כדי להציע להם, אולי דרך המנהיגים שלהם, להיות חלק מכם  כל מה שאתם יכולים לעשות כדי שהמתח ירד   צריך לנסות ולעשות. בדיבור, בקירוב, בהצעת טיול, במחשבות שיוצאות מהקופסה ומחפשות דרכים אחרות   זו תהיה משימה נפלאה של הסניף, ואם תצליחו אתם תעשו משהו גדול. האם אתם יכולים ללכת בדרך זו?  פרסמתי עם ההשמטות של כל אפשרות זיהוי
שאלה: קריאת סיכומים בשבת:, אני בן 15 ואני שומר שבת כבר כמה חודשים. ואני מקפיד על זה. ביום ראשון יש לי מבחן חשוב. והשאלה שלי אם ביום שבת אני יכול לקרוא סיכומים של החומר הנלמד. אמא שלי לומדת באוניברסטית בר אילן והיא אמרה שהרבה סטודנטים דתיים לומדים ככה בשבת. האם זה ר שגם אני אעשה את זה? מראש, ושבת
תשובה: ב"ה, יש מי שמתיר ואפשר לסמוך עליו במקרה זה. דני ארגמן
שאלה: Re:: הרב! האם חשוב שיהיה לימוד משותף עם בת הזוג? ורציתי לשאול איזה ספר בנושא הקשר,זוגיות,חתונה.ממולץ ללמוד ביחד עם בת זוגתי??
תשובה: אין חשיבות מיוחדת ללימוד זוגי משותף, אלא לכבד אחד את השני ושכל אחד יתקדם בלימוד תורה ויראת שמים. כמובן מותר ונחמד ללמוד יחד אך אין בזה הדרכה מיוחדת. אפשר ללמוד מסילת ישרים. בהצלחה